PREGUNTA:
En que consisteix l'acreditació dels grups docents

RESPOSTA:
Es fonamenta en una avaluació comparativa basada en criteris, que té en compte les evidències relacionades amb la millora i la innovació docent que cada grup ha generat durant els tres anys anteriors (3.3. Criteris d’avaluació).  L’acreditació que s’obté garanteix la continuïtat com a grup de treball, per aquest motiu un dels compromisos a assumir quan es constitueix un nou grup és la participació en aquest procés d’avaluació. Amb l’omissió d’aquest compromís, s’activa el procediment de baixa  i dissolució del Grup. 
Amb el procés d’avaluació, s’obté una puntuació final que permet determinar el tipus d’acreditació vigent durant els tres anys posteriors i renovable en les següents convocatòries. Existeixen 2 tipus d’acreditació: 
e.	Grups d’Innovació Docent Reconegut (GIDR): Si la puntuació resultant és inferior a 80 punts.
f.	Grup d’Innovació Docent Consolidat (GIDC): Si el resultat és igual o superior a 80 punts, amb un mínim de 40 punts provinents de Projectes de Millora i d’Innovació que hagin participat en convocatòries competitives promocionades pel Programa RIMDA o per altres entitats o organismes externs.
Rebre l’acreditació de GIDC permet accedir durant el període de vigència (tres anys posteriors a la data de la resolució) als següents recursos: 
g.	Ajut econòmic anual durant els tres anys posteriors a la data de la resolució:  Destinat als 40 GIDC que hagin assolit les puntuacions més elevades. 
h.	Accés prioritari a la convocatòria anual de beques de col·laboració del Ministeri d’Educació i Formació Professional a aquells grups que hagin assolit les puntuacions més elevades. La resta de GIDC també podran accedir a la convocatòria de forma no prioritària i se’ls podrà assignar una plaça de col·laboració en funció de les places lliures no assignades als grups prioritzats en una primera fase de resolució. El nombre total de places disponibles s’estableix de forma anual a la convocatòria. 
