PREGUNTA:
Quin és el procediment per registrar una proposta de projecte en el Programa RIMDA
RESPOSTA:
Per presentar una proposta de projecte d'innovació o millora al programa RIMDA, en qualsevol moment de l'any, cal accedir a l'opció "Registrar Nova Proposta", que es troba a la pàgina web del Programa RIMDA (https://www.ub.edu/rimda/inici_rimda), sota el Bloc de Projectes, situat a la part esquerra de la pantalla inicial.

El registre s'ha de fer en dues fases:

• Una fase inicial on es detalla la informació general: Presentació del projecte, Participants, Context d'aplicació, Objectius i proposta d'Avaluació.
• I una segona fase que s'activa des del Programa RIMDA, per ampliar la informació i concretar altres aspectes: Motivació, Metodologia, desenvolupament i cronograma, avaluació, difusió, recursos, etc.

En aquest procés, l'equip tècnic del RIMDA, s'encarrega de:

1. Assegurar que la proposta presentada en la primera fase s'ajusta als requisits establerts en les bases de la convocatòria, mitjançant la revisió de les dades enregistrades.
2. Orientar al PDI, en cas necessari, mitjançant un correu electrònic o una reunió, en línia o presencial.
3. Habilitar la segona fase, on el PDI, a més a més d'ampliar la informació, ha d'indicar si la proposta correspon a una Millora o a una Innovació docent.

En finalitzar la data límit de la convocatòria s'inicia un procés intern d'avaluació per parelles que recau sobre la Comissió d'Avaluació de la Innovació Docent de la UB (CAIDUB), qui s'encarrega d'emetre la resolució final.
