PREGUNTA:
Com es reconeixen les accions de millora i innovació docent
RESPOSTA:
El mecanisme per reconèixer i acreditar les actuacions de millora i d’innovació docent, es basa en un model de convocatòries anual, que s'habiliten durant el primer i segon semestre. Mitjançant un procediment de registre obert, l'aplicatiu del qual està situat a la pàgina web del RIMDA (https://www.ub.edu/rimda/calendari), el Personal Docent Investigador (PDI) pot definir la proposta a presentar en dues fases. En la primera fase l’equip tècnic del Programa RIMDA revisa que la proposta s'ajusti als criteris establerts i orienta al PDI en cas necessari. Després s’habilita la segona fase per concretar de manera més àmplia la proposta del projecte. A la data de finalització de la convocatòria s’inicia un procés intern d’avaluació per parells que recau sobre la Comissió d’Avaluació de la Innovació Docent de la UB (CAIDUB). La resolució final es comunica al Coordinador de la proposta.