PREGUNTA:
Quins son els criteris d'avaluació de les sol·licituds / propostes de responsabilitat social

RESPOSTA:
A l’hora d’avaluar les sol·licituds, la comissió d’avaluació i selecció tindrà en compte els criteris generals
i específics següents:
• Nivell d’adequació de la proposta al Model acadèmic i docent de la Universitat de Barcelona.
• Precisió en la identificació i justificació de la necessitat i la seva coherència amb els objectius
específics.
• Correcta fonamentació en base a evidències prèvies, i qualitat i adequació de les fonts.
• Rellevància de la proposta en termes d’aplicació en la docència i en la millora dels aprenentatges
dels estudiants, vinculada als elements de responsabilitat social que es desenvolupin en el
projecte.
• Grau d’impacte de la proposta i aplicabilitat en altres entorns.
• Viabilitat i sostenibilitat econòmica i temporal de la proposta.
Per a ser considerat elegible en aquesta convocatòria, el projecte presentat haurà d'obtenir una
qualificació mínima de set punts sobre deu (7/10) en l'avaluació realitzada per la comissió avaluadora
designada. Aquesta puntuació mínima és requisit indispensable perquè la proposta pugui ser
considerada per al seu reconeixement, sense perjudici d'altres criteris de selecció establerts en les bases
de la convocatòria.