PREGUNTA:
Quin és el procés de reconeixement d'un Grup d'Innovació Docent

RESPOSTA:
a.	Realitzar sol·licitud: el PDI coordinador del grup pot sol·licitar en qualsevol moment de l’any, sense restriccions de temps, el reconeixement institucional mitjançant el formulari que es troba a la pàgina web del RIMDA (Inici > GRUPS > Registrar nou grup > FORMULARI DE REGISTRE DE NOU GRUP D’INNOVACIÓ DOCENT > Nou grup d’Innovació Docent).
Les dades a emplenar en el formulari són: 
•	Nom del grup.
•	Descripció dels objectius del grup.
•	Acrònim del grup.
•	Nom i cognoms del PDI Coordinador i de la resta de membres i col·laboradors del grup.
•	Selecció de les Estratègies Docents per la Millora i la Innovació. (http://rimda.ub.edu/cataleg) assumides pel grup.
•	Descripció de les accions de millora i innovació docent portades a terme (detall dels darrers 3 anys). S’han d’adjuntar evidències (projectes, difusió, formació, recursos i materials) i fer-ho de manera coherent amb les Estratègies Docents per la Millora i la Innovació que el grup assumeix.
•	Proposta d'actuacions d'innovació docent previstes pels pròxims dos anys.
b.	Avaluació de la sol·licitud: Les sol·licituds registrades són avaluades per la Comissió d’Avaluació de la Innovació Docent de la UB (CAIDUB) en un dels dos períodes anuals establerts per a aquest efecte. Les dates específiques es poden consultar al calendari disponible a la pàgina web del RIMDA.
c.	Resultat de la valoració: La valoració favorable per part de la CAIDUB reconeix institucionalment al GID. 
d.	Acceptació dels compromisos: Per finalitzar amb el procés de reconeixement el Coordinador de signar el document d’Acceptació que li serà remès pel Programa RIMDA via correu electrònic, a través del qual el nou GID es compromet a a assumir els següents compromisos:
•	Desenvolupar les actuacions d’innovació o de millora previstes.
•	Difondre els resultats obtinguts
•	Participar en el procés d’avaluació dels GID.
